Valget i Tower Hamlets til Londons skolestyre i 1888

Valget i Tower Hamlets til Londons skolestyre i 1888 ble avholdt i valgkretsen Tower Hamlets den 26. november 1888. 11 kandidater stilte til valg. Valgkretsen sendte 5 representanter til Londons skolestyre, som ble konstituert den 17. januar 1889.

Valget ble et politisk jordskjelv da Annie Besant fra den sosialistiske liga vant kretsen med 19.7 % av stemmene. Det ble avholdt bare fire måneder etter at Besant ledet en streik blant 1 400 fyrstikkpiker på Londons østkant, og ble hyllet i Londons gater. Mange var mindreårige som levde på sultelønn. Streiken var over etter tre uker og utløste den første seieren over arbeidsgivere i britisk historie. Streiken innledet også begynnelsen på arbeiderbevegelsen og fagforeningenes tidsalder over hele Europa. 

 Bakgrunn 
 Streikeleder 
Den 26. november 1888 stilte Annie Besant til valg ved Londons skolestyre som marxistenes kandidat, for den sosialistiske liga. Hun gikk rundt med en rød sløyfe i håret, og holdt taler ved støyende folkemøter.

Hun stilte under parolen «ingen flere sultne barn» og kvinnesak:

450 px|thumb|Annie Besant som fabiansk sosialist i 1888 (maleri etter bilde, fra prosjekt Gutenberg).
Parolen om «sultne barn» refererte til de elendige og bedrøvelige livsvilkårene blant fattige i Londons East End. I juli 1888 ledet Besant fyrstikkpikenes streik i London i 1888 som forårsaket den første seieren over arbeidsgivere i britisk historie. Historien om fyrstikkpikene eller «cockney spurvene» på østkanten er en lokal historie om seier og menneskeverd som endret hele Europa.

Streiken innledet begynnelsen på arbeiderbevegelsen og fagforeningenes tidsalder. Fyrstikkarbeiderstreiken i Kristiania i 1889 var en direkte konsekvens av seieren på Londons østkant. Det samme var havnearbeiderstreiken i London i 1889, hvor Annie Besant var blant lederne. Etter dette oppstod streiker over hele England på løpende bånd.

 Malthusianer 
Annie Besant var malthusianer. I 1877 ble hun og Charles Bradlaugh, grunnleggeren av den sekulære bevegelsen National Secular Society, arresterte. De ble funnet skyldige i spre informasjon om prevensjon og befolkningskontroll. Dette var i strid med Obscene Publications Act 1857. I 1877 kom de med en nyutgivelse av pamfletten The Fruits of Philosophy (1832) av Charles Knowlton.  Boken forsvarte arbeiderklassens rett til å benytte prevensjon. Rettssaken startet 5. april 1877 og varte i fire dager. I datidens viktorianske samfunn ble Besant og Bradlaugh demonisert. Bokutgivelsen og rettssaken kostet henne retten til å kontakte sine to barn. Presten Frank Besant, som hadde vært hennes tidligere ektemann, overbeviste retten om at hun var uegnet som mor. Besant publiserte senere sin egen manual om befolkningskontroll.

I den sekulære avisen National Reformer, organet til National Secular Society, kommenterte Annie Besant valgresultatet den 9. desember 1888 med en syrlig referanse til rettsfarsen i Old Bailey:

 Skolestyret 
Londons skolestyre var en institusjon som fungerte som en lokal regjering. Dette var det første direkte valgte lokalstyre som omfattet hele London. Valget ble et politisk jordskjelv, da Annie Besant vant valgkretsen Tower Hamlets med  stemmer (19.7 % av stemmene).

Valgkretsen sendte 5 representanter til Londons skolestyre, som ble konstituert den 17. januar 1889.

Den kristne sosialisten Stewart Headlam, som siden desember 1886 var medlem av Fabian Society, ble samme dag innvalgt fra bydelen Hackney.

Under valget til Londons skolestyre den 23. november 1894, fikk det progressive partiet 706 206 stemmer mot 612 622 til «de klerikale». Valgresultatet var såpass oppsiktsvekkende, at den nylig avgåtte statsministeren William Gladstone omtalte det i The New York Times den 24. november.

 Politiske reformer 
Som folkevalgt fikk hun gjennomført en politisk reform med gratis skolegang, gratis mat for underernærte skolebarn, gratis medisinske undersøkelser og gratis legehjelp til barn i grunnskolen. I bystyret fortsatte hun kampanjen mot barnearbeid, arbeid på sultelønn, og kritiserte «det absurde i å prøve å utdanne halvt utsultede barn».

Annie Besant erstattet Edward North Buxton fra det liberale partiet. Etter valget i 1891 ble hun erstattet av Ruth Homan, også fra det liberale partiet. Homan satt frem til 28. april 1904. Da ble det siste møtet avholdt før skolestyret ble nedlagt av London County Council.

 Valgresultatet 
   Kandidat  Antall stemmer  %  Parti 1.  10px  Mrs. Annie Besant (journalist og forfatter)  15 926  19,7  Den sosialistiske liga2.  10px   Sir Edmund Hay Currie (ridder) 13 150  16,2  Det liberale partiet3.  10px  Prest William Parkinson Jay (vikar i Christchurch, Watney Street)  11 790  14,6  Partiuavhengig4.  10px    Lenox Prendergast (oberstløytnant, romersk–katolsk) 9 576  11,8  Det progressive partiet5.  10px  Mr. Frederick Joseph White Dellow (kjøpmann) 8 118  10,0  Partiuavhengig6. 10px  Prest John Fletcher Porter (metodist) 7 902  9,8  Det progressive partiet7. 10px  Mr. Claude Goldsmid-Montefiore (progressiv jøde) 7 290  9,0  Det konservative partiet8.  10px  Prest Edward Schnadhorst (kongregasjonalist)  5 520  6,8  Det progressive partiet9.  10px  Dr. Samuel Constable (medisinsk utøver) 1 009  1,2 Partiuavhengig10.  10px  Robert Haskitt (sersjantmajor)  582  0,7 11.  10px  Mr. Henry Clench (regnskapsfører)  82  0,1     Sum   80 945  99,9  

Til sammenligning fikk Edward Buxton 11 061 stemmer i 1885. William Parkinson Jay fikk 9 000 stemmer, Lenox Prendergast fikk 8 363 stemmer, John Fletcher Porter fikk 6 886 stemmer og Frederick Joseph White Dellow 6 018 stemmer i 1885.

Etter at valgresultatet var opptalt ba Annie Besant alle kandidater om å sende en takk til The Returning Officer. Deretter gikk alle ut på gaten og mottok hyllest fra sine tilhengere.

 Referanser 
Besant 1888
Chandra 2001, side 17
COVE
Diniejko 2014
East London Observer 1888
Knowlton 1877
Mitchison 1977, side 28
Nethercot 1960, side 277-278 og 283
The New York Times 1894
Rubinstein
The Star 1888
East London Observer 1888

 Kilder 













Kategori:Politikk i Tower Hamlets
Kategori:Tower Hamlets' historie
Kategori:Arbeiderbevegelsen i Storbritannia
Kategori:Den sosialistiske liga (Storbritannia, 1885)
Kategori:Valg i 1888
Kategori:1888 i England